פיגועי טרור נגד ישראלים בישראל ובשטחים ב-2019

רשימת פיגועי טרור נגד ישראלים שהתרחשו במדינת ישראל ובשטחים בשנת 2019. כתוצאה מפיגועי הטרור, בשנה זו נרצחו 7 ונפצעו 50, רובם בעימותים בין ישראל לרצועת עזה ובמבצע חגורה שחורה להלן רשימת פיגועי טרור נגד ישראלים שהתרחשו במדינת ישראל וביהודה ושומרון בשנת 2019. פיגועי הטרור שהתרחשו בישראל בשנת 2019 גבו את חייהם של שבעה ישראלים, מתוכם שני חיילים וחמישה אזרחים, ולפציעתם של 25 בני אדם. להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שבהם לא הצליחו המחבלים להוציא לפועל את רצונם או שלא משכו תשומת לב. בשנה זו סיכלו כוחות הביטחון כ-560 פיגועים משמעותיים, בהם 10 פיגועי התאבדות, 4 פיגועי חטיפה וכ-300 פיגועי ירי. בנוסף לכך, העימותים בגבול ישראל-רצועת עזה גבו את חייהם של חמישה ישראלים נוספים, בשנה זו, ופצעו מעל 201 ישראלים.      פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו מקנדה.   5 בינואר – ירי מרכב חולף לעבר אוטובוס של חברת אגד תעבורה ליד מחסום פוקוס בבית אל. הנהג נפצע קל.   9 בינואר – נערה בת 14 נפצעה קל בפיגוע דקירה בארמון הנציב על ידי מחבל מחברון, אותו המחבל ביצע יום לאחר מכן את רצח יהודה ותמר כדורי.   10 בינואר – רצח תמר ויהודה כדורי: מחבל בן 31 מחברון רצח בשכונת ארמון הנציב בירושלים זוג נשוי, במשך 3 שנים לא הייתה ידועה סיבת הרצח עד שנתפס המחבל ב-14 באפריל 2022.   11 בינואר – ניסיון לפיגוע דקירה בקריית ארבע. המחבל נפצע.   21 בינואר – ניסיון לפיגוע דקירה בכיכר חטמ"ר שומרון.   26 בינואר – ניסיון כושל לחטיפת צעיר ישראלי על ידי שלושה מחבלים ליד עדי עד, אך הנער נדקר בידו.   30 בינואר – ניסיון לפיגוע דקירה במחסום א-זעיים. המחבלת נהרגה על ידי מאבטח.   3 בפברואר – מחבל נעצר במערת המכפלה בחברון לאחר שנשא עליו סכין והייתה בכוונתו לבצע פיגוע דקירה.[דרוש מקור]   4 בפברואר – שני מחבלים פלסטינים יידו מטען חבלה אל עבר כוחות הביטחון במחסום ג'למה שליד ג'נין, ללא נפגעים.   7 בפברואר – יהודי נפצע מאבנים שיידו לעברו ערבים סמוך לאל מוע'ייר בבנימין.[דרוש מקור]   7 בפברואר – רצח אורי אנסבכר: הנערה אורי אנסבכר, תושבת תקוע, נרצחה ליד עין יעל בירושלים. המחבל נתפס.   18 בפברואר – חייל צה"ל נפצע בינוני לאחר שמטען חבלה נזרק לעברו בגבול רצועת עזה.[דרוש מקור]   4 במרץ – מחבלים פלסטינים דרסו קבוצת לוחמים של חטיבת כפיר ומג"ב שרכבם נתקע לאחר פעילות מבצעית בכפר נעמה שבבנימין. קצין צה"ל נפצע קשה ולוחם מג"ב נפצע קל.   12 במרץ – ניסיון לפיגוע דקירה בחברון: פלסטיני חמוש בסכין תקף שני לוחמי צה"ל בעמדה סמוכה למבנה יהודי בין קריית ארבע למערת המכפלה בחברון, כשהוא דחף לוחם אחד לקרקע ומנסה לדקור אותו, ונורה למוות על ידי חייל בעמדה סמוכה.   17 במרץ – הפיגוע המשולב בצומת אריאל: מחבל פלסטיני דקר בצומת אריאל את לוחם צה"ל גל קיידאן, חטף את נשקו וירה בו למוות. אחריו הוא ירה באחיעד אטינגר, תושב עלי, שנפטר למחרת מפצעיו. לאחר מכן שדד רכב תוך באיום בנשק, נסע לצומת גיתי אבישר, וירה שם לעבר חייל ופוצעו באורח קשה.   23 במרץ – יהודי נפצע באורח בינוני מזריקת אבנים ליד הכפר ג'בעה שבגוש עציון.[דרוש מקור]   24 במרץ – מחבלים המוחזקים בבית הסוהר קציעות המשתייכים לחמאס דוקרים שני סוהרים, ופוצעים אחד מהם באופן קשה והשני נפצע קל.   25 במרץ – ילד בן 7 נפצע קל בבית אל מירי מיישוב פלסטיני סמוך.   3 באפריל – ניסיון לפיגוע דקירה על ידי מחבל פלסטיני ליד חווארה.   31 במאי – פיגוע דקירה בשער שכם: מחבל פלסטיני פוצע גבר בן 50 באורח אנוש ונער בן 16 באורח בינוני.   6 ביולי – 5 לוחמים נפצעו בפיגוע דריסה בין חיזמא לפסגת זאב, המחבל נלכד.  1 באוגוסט – מחבל מסתנן לישראל מדרום רצועת עזה יורה לעבר לוחמי צה"ל ופוצע קצין באופן בינוני ושני לוחמים באופן קל.   2 באוגוסט – יהודי בן 43 נפצע קשה בפיגוע דקירה בגילה.[דרוש מקור]   8 באוגוסט – רצח דביר שורק: שני מחבלים דקרו ורצחו את דביר שורק. גופתו נמצאה דקורה סמוך למגדל עוז. המחבלים נתפסו.   10 באוגוסט – בסביבות 4:00 לפנות בוקר צה"ל סיכל פיגוע טרור פלסטיני בדרום רצועת עזה: 4 מחבלי חמאס שהיו חמושים ב-AK-47, רימוני יד ו-RPG-7 חדרו לשטח ישראל ונהרגו על ידי כוח חטיבת גולני.   15 באוגוסט – שני מחבלים ערבים-ישראלים דקרו שוטר בעיר העתיקה בירושלים ופצעו אותו בינוני. שוטרים נוספים ירו לעברם, וחיסלו את שניהם.   16 באוגוסט – בפיגוע דריסה בסמוך ליישוב אלעזר נפצעו קשה בן 17 ובת 19 בעת שהמתינו בתחנת אוטבוס סמוך ליישובם אלעזר שבגוש עציון. שוטר ממרחב חברון שהיה בדרכו לביתו לאחר שסיים משמרת הבחין בדריסה וירה במחבל למוות.   18 באוגוסט – ניסיון חדירה מרצועת עזה על ידי חמישה מחבלים מהחמאס, הג'יהאד האסלאמי והפת"ח. אין נפגעים בצד הישראלי, לפי דיווחים פלסטיניים שלושה מהמחבלים נהרגו.   18 באוגוסט – באותו יום סוכל פיגוע דקירה בחדרה על ידי מחבל בן 21 מטולכרם עם אזרחות ירדנית.[דרוש מקור]   22 באוגוסט - ניסיון פיגוע על ידי השלכת רימונים בגבול רצועת עזה. המחבל נפגע ונמלט חזרה לרצועה, אין נפגעים בצד הישראלי.   23 באוגוסט – רצח רנה שנרב: מטען חבלה שהוטמן על ידי מחבלים במעיין דני שבסמוך לדולב, התפוצץ ונרצחה הנערה רנה שנרב בת ה-17 ונפצעו קשה ובינוני אחיה דביר ואביה איתן. כוחות של השב"כ והימ"מ לכדו את חוליית הטרור שביצעה את הפיגוע - 3 מחבלים מהחזית העממית לשחרור פלסטין - כשברשותה מטען חבלה נוסף מוכן להפעלה. בדצמבר 2019 פורסם כי חוליית הטרור שממנה יצאו מבצעי הרצח כללה כחמישים מחבלים חברי החזית העממית לשחרור פלסטין. בתקשורת הערבית פורסם פייק ניוז כאילו שנרב הייתה חיילת.   1 בספטמבר – מעט אחרי השעה 4 אחר הצוהריים מספר טילי נ"ט שוגרו משטח לבנון לעבר בסיסי צה"ל ורכבים צבאיים באזור אביבים, אחד הטילים נפל מספר מטרים מרכב צבאי, אך לא היו נפגעים.[דרוש מקור]   7 בספטמבר – אב ובן מבאר שבע נדקרו ונפצעו באורח בינוני וקל על ידי מחבל בן 15 בדרכם לטיפול שיניים בכפר עזון בשומרון. כלי תקשורת פלסטיניים דיווחו שהמחבל הסגיר את עצמו למנגנוני הביטחון.   8 בספטמבר – מחבל ערבי ממג'ד אל-כרום ניסה לבצע פיגוע דקירה במכולת בכרמיאל.[דרוש מקור]   18 בספטמבר - מחבלת ניסתה לדקור לוחם מג"ב במחסום קלנדיה ונהרגה על ידי כוחות צה"ל.   25 בספטמבר – צעירה כבת 22 נפצעה בינוני בפיגוע דקירה ליד מודיעין-מכבים-רעות. המחבל, פלסטיני בן 14 שניסה להימלט מהזירה, נעצר על ידי לוחמי מג"ב שחלפו במקום. אחד הלוחמים נפצע קל בהשתלטות עליו.   18 באוקטובר – התרחש ניסיון פיגוע דקירה במחסום תאנים ליד טול כרם. מחבל ניסה לדקור לוחם ונהרג על ידי כוח צה"ל.   28 באוקטובר – מחבל ניסה לבצע פיגוע דקירה בשער הפרחים בירושלים, לא היו נפגעים והמחבל נורה ונפצע בינוני.[דרוש מקור]   30 באוקטובר – בשעות הבוקר מחבלת ניסתה לדקור לוחם של מג"ב במערת המכפלה בחברון, המחבלת נפצעה באורח אנוש. לא היו נפגעים לכוחות צה"ל.[דרוש מקור] טרור פלסטיני פיגועי טרור בישראל ב-2020 פיגועי טרור בישראל ב-2018 פיגועי טרור בישראל ב-2017 אירועי העימותים בגבול ישראל–רצועת עזה (2018–2021) סיכום שנת 2019, באתר השב"כ מתוך דוחות שירות הביטחון הכללי עדו בן פורת, ראש השב"כ נדב ארגמן:יותר מ-560 פיגועים משמעותיים סוכלו בשנה החולפת, ערוץ 7, 20 בינואר 2020. מאיה הורודניצ'אנו ויואב איתיאל‏, פיגוע ירי לעבר אוטובוס סמוך לבית אל: הנהג נפצע קל, באתר וואלה, 5 בינואר 2019 אלון חכמון, ‏חשד לפיגוע דקירה: נערה בת 14 נדקרה בשכונת ארמון הנציב, באתר מעריב אונליין, 9 בינואר 2019 אריה יואלי, ‏פוענח רצח משפחת כדורי: המחבל – פעיל דאע"ש, באתר "סרוגים", 14 באפריל 2022 מעריב אונליין, ‏ניסיון פיגוע דקירה בקריית ארבע, צה"ל תקף מוצב חמאס בעזה, באתר מעריב אונליין, 11 בינואר 2019 מאיה הורודניצ'אנו‏, מחבל נוטרל בניסיון פיגוע דקירה ליד שכם; אין נפגעים, באתר וואלה, 21 בינואר 2019 טל לב רם, ‏פלסטיני נהרג מאש מתנחלים סמוך למאחז עדי עד, כ-30 נוספים נפצעו, באתר מעריב אונליין, 26 בינואר 2019 ישי פורת ואלישע בן קימון, מחבלת בת 16 ניסתה לדקור חייל ליד ירושלים - וחוסלה, באתר ynet, 30 בינואר 2019 יואב זיתון ואליאור לוי, שני מחבלים השליכו מטען לעבר חיילים ליד ג'נין - ונורו, באתר ynet, 4 בפברואר 2019. משה נוסבאום, ‏רצח הצעירה בירושלים: נעצר חשוד פלסטיני, באתר ‏מאקו‏, 9 בפברואר 2019. לילך שובל, פיגוע דריסה בבנימין: קצין צה"ל נפצע קשה ולוחם מג"ב נפצע קל; שני מחבלים חוסלו, באתר ישראל היום, 4 במרץ 2019. חדשות הטרור והסכסוך הישראלי - פלסטיני (12-6 במרץ 2019), באתר מרכז המידע למודיעין ולטרור אלישע בן קימון, איתי בלומנטל, אליאור לוי, רועי רובינשטיין, ענבר טויזר ורותם אליזרע, פיגוע משולב ליד אריאל: הרוג ופצועים אנוש וקשה, באתר ynet, 17 במרץ 2019. אלון חכמון, טל לב רם, יאסר עוקבי, ‏בתום מצוד ממושך: חוסל המחבל שביצע את הפיגוע בצומת אריאל, באתר מעריב אונליין, 20 במרץ 2019 אלון חכמון, ‏דיווח ראשוני: אסירי חמאס דקרו שני אנשי סגל בכלא קציעות, באתר מעריב אונליין, 24 במרץ 2019. עופר חדד ומשה נוסבאום וניר דבורי, ‏פיגוע ירי בבית אל: ילד נפצע קל, באתר ‏מאקו‏, 25 במרץ 2019. כרמל דנגור, פיגוע במחסום חווארה: מחבל ניסה לדקור נהגים ונוטרל על ידי אזרח, באתר כאן – תאגיד השידור הישראלי, 3 באפריל 2019. גיא עזרא, ‏פצועים קל ואנוש בפיגוע דקירה כפול בירושלים, באתר "סרוגים", 31 במאי 2019. אלישע בן קימון ויואב זיתון, חמישה לוחמים נפצעו בפיגוע דריסה ליד ירושלים, המחבל נלכד, באתר ynet, 6 ביולי 2019 מחבל שחדר מעזה ירה וחוסל, קצין ושני לוחמים נפצעו בינוני וקל, באתר ynet, 1 באוגוסט 2019 אלישע בן קימון, יואב זיתון, ישי פורת, אליאור לוי וקובי נחשוני, דביר נדקר למוות 19 שנה אחרי שסבו נרצח בפיגוע ירי, באתר ynet, 8 באוגוסט 2019. יניר יגנה ומאיה הורודניצ'אנו‏, בתום מצוד: כוחות הביטחון עצרו את החשודים ברצח דביר שורק, באתר וואלה, 10 באוגוסט 2019. מערכת אתר צה"ל, לוחמי צה"ל הרגו 4 מחבלים חמושים שניסו לחדור לשטח ישראל, באתר צה"ל, 10 באוגוסט 2019. יואב זיתון ואליאור לוי, סוכל פיגוע חדירה בגבול עזה: ארבעה מחבלים חוסלו, באתר ynet, 10 באוגוסט 2019. אלון חכמון, ‏פיגוע דקירה בירושלים: שוטר נפצע בינוני, שני מחבלים נוטרלו, באתר מעריב אונליין, 15 באוגוסט 2019. ישי פורת ויעל פרידסון, פיגוע בירושלים: שני מחבלים דקרו שוטר, מצבו בינוני, באתר ynet, 15 באוגוסט 2019. מתקרב לגדר, משליך רימון – ונורה: תיעוד ניסיון החדירה מעזה, באתר ‏מאקו‏, 23 באוגוסט 2019 יאסר עוקבי, אלון חכמון, ‏שלושה חמושים חוסלו לאחר שהתקרבו לגבול רצועת עזה, באתר מעריב אונליין, 18 באוגוסט 2019 חדשות 0404, בן 17 ובת 19 נפצעו קשה בפיגוע דריסה סמוך לאלעזר – המחבל חוסל, באתר חדשות 0404‏, 16 באוגוסט 2019. אלירן אהרן ועדו בן פורת, פיגוע בבנימין רינה בת ה-17 נרצחה, אביה ואחיה נפצעו, באתר ערוץ 7, 23 באוגוסט 2019, יהודה שלזינגר, ריבלין בתגובה לפיגוע: "מתקפה שפלה", באתר ישראל היום, 23 באוגוסט 2019. אלון חכמון, ‏הותר לפרסום: נעצרו חברי החוליה שרצחה את רינה שנרב, באתר מעריב אונליין, 28 בספטמבר 2019. דייוויד לאני, Palestinian Ma’an News Agency Lies About 17-Year-Old Terror Victim Rina Shnerb, באתר Israellycool, ‏25 באוגוסט 2019 (באנגלית) שחר סמוחה, ‏כלכלת השטחים: הישראלים נוהרים למרות הסיכון הביטחוני, באתר גלובס, 20 בספטמבר 2019 שלומי גבאי ואמיר בוחבוט‏, פיגוע הדקירה בשומרון: "הבן שלי ניסה לגונן עלי - ונדקר", באתר וואלה, 7 בספטמבר 2019 אלון חכמון, ‏ניסיון דקירה במעבר קלנדיה, נקבע מותה של המחבלת, באתר מעריב אונליין, 18 בספטמבר 2019 צעירה נפצעה בינוני בפיגוע דקירה ליד מודיעין, באתר ynet, 25 בספטמבר 2019 סוכל פיגוע: המחבל רץ לעבר הכוח, נורה וחוסל, באתר "סרוגים", 19 באוקטובר 2019